A suya ilesia disposaba una sola nau que mediba 246 pietz de longaria per 75 d'amplaria. Astí yeran as lapidas de qualques personaches destacaus como per eixemplo lo infant Pero d'Aragón (fundador d'o convento), Bernardo de Cabrera, Chuan V de Lanuza, u la reina Tresa d'Entenza (primera esposa d'o rei Alifonso IV d'Aragón y mai de Pero IV lo Ceremonioso). Ista zaguera poseyeba un mausoleu de marbre sosteniu per seis lions con a suya efichie en trache de relichiosa y con varias feguras plorando arredol.